ইরাবান
মহাভারত ইরাবানকে ১৮-দিনের কুরুক্ষেত্রের যুদ্ধে (যা মহাকাব্যটির মুখ্য বিষয়) এক বীরোচিত মৃত্যুতে মরণাপন্ন অবস্থায় চিত্রিত করে। তবুও, দক্ষিণ ভারতীয় বিশ্বাসগুলিতে আরাবানের দেবী কালীকে প্রসন্ন করে তাঁর কৃপালাভ করার এবং যুদ্ধে পাণ্ডবদের জয়লাভ করার জন্য আত্মবলিদানের সম্মানিত একটি বৈকল্পিক ঐতিহ্য রয়েছে। কত্তান্তবর সংস্কৃতিটি এই আত্মবলিদানের মান রাখতে আরাবানকে ভগবান কৃষ্ণ কর্তৃক অনুমোদিত তিনটি বরের একটিকে দর্শায়। আরাবান অনুরোধ করেছিলেন যে, তাঁর মৃত্যুর আগে তাঁকে বিবাহিত হতে হবে। কৃষ্ণ তাঁর নারীরূপ মোহিনীতে এই বরটি পূর্ণ করেন। তামিলনাড়ুর কুভাগাম-এ, এই ঘটনা একটি ১৮-দিনের উৎসবে পুনরাভিনীত হয়, প্রথমে আরাবানের সঙ্গে থিরুনাঙ্গাইদের ও পুরুষ গ্রামবাসীদের (যারা আরাবানের সঙ্গে সংকল্প গ্রহণ করেছেন) একটি আনুষ্ঠানিক বিবাহ দ্বারা, এবং তারপর আরাবানের বলিদানের আচারের পুনরাভিনয়ের পর তাদের বৈধব্য দ্বারা।
কাইদু-কুবলাই যুদ্ধ
১২৯৩ সালে কুবলাই খানের একজন কিপচাক সেনাপতি তুতুগ কাইদুর মিত্র বারিয়ান তুমেন দখল করে নেন। পরের বছর কুবলাই খান মারা যান এবং তার ছেলে তিমুর খান তার উত্তরসূরি হন। ১২৯৮ থেকে দুওয়া ইউয়ানদের উপর নিজের হামলা বৃদ্ধি করতে থাকেন। একটি আচমকা হামলায় তিনি মঙ্গোলিয়ায় একটি ইউয়ান সেনা ঘাটি আক্রমণ করে তিমুরের জামাতা কোরগুজকে বন্দী করেন। তবে দুওয়া ইউয়ান বাহিনীর কাছে পরাজিত হয়েছিলেন। দুই পক্ষ বন্দী বিনিময়ের ব্যাপারে একমত হলেও দুওয়া ও কাইদু কোরগুজকে হত্যা করেছিলেন। মঙ্গোলিয়ার ইউয়ান প্রতিরক্ষা ব্যবস্থা পুনর্গঠন করার উদ্দেশ্যে তিমুর কুলুগ খানকে নিযুক্ত করেন। এরপর আলতাই পর্বতমালার দক্ষিণে ইউয়ান বাহিনীর হাতে কাইদু পরাজিত হন। তবে ১৩০০ সালে কাইদুর হাতে কুলুগ খান পরাজিত হন। পরের বছর কারাকোরামে হামলার জন্য কাইদু ও দুওয়া একটি বড় বাহিনী নিয়ে অগ্রসর হন। ইউয়ান বাহিনী এতে ব্যাপকভাবে ক্ষতিগ্রস্ত হয়। কিন্তু কোনো পক্ষই চূড়ান্ত বিজয় অর্জন করতে পারেনি। দুওয়া যুদ্ধে আহত হন এবং কাইদু শীঘ্রই মারা যান।